**1η Απριλίου 1955**

Η 1η Απριλίου 1955 είναι μια μέρα εθνικής περηφάνειας. Είναι η μέρα που ο Κυπριακός Ελληνισμός ξεκίνησε μόνος του τον αγώνα εναντίον της αποικιοκρατικής Μ. Βρετανίας, έναν αγώνα τιτάνιο για την ελευθερία και την ένωση της Κύπρου με την Ελλάδα.

Ο ξεσηκωμός των Κυπρίων αποτελούσε την τελική ενέργεια της πολύχρονης προσπάθειάς τους να ενωθούν με την Ελλάδα. Όταν συνειδητοποίησαν ότι οι Άγγλοι δεν θα τους επέτρεπαν ποτέ να ικανοποιήσουν τον πόθο τους για ΕΝΩΣΗ με την Ελλάδα, άρχισαν να προετοιμάζονται για τον άνισο αγώνα. Δημιούργησαν την Ε.Ο.Κ.Α, τις ενέργειες της οποίας ανέλαβε να οργανώσει και να διευθύνει ο Γεώργιος Γρίβας Διγενής, και έτσι άρχισε η δράση της.

Όταν η Ε.Ο.Κ.Α. ξεκίνησε τον ένοπλο αγώνα, οι Άγγλοι ποτέ δεν φαντάστηκαν ότι μια χούφτα αγωνιστών θα μπορούσαν να τους νικήσουν. Κι όμως σαράντα χιλιάδες Βρετανοί στρατιώτες δεν μπόρεσαν να νικήσουν τις λίγες εκατοντάδες αγωνιστών της Ε.Ο.Κ.Α.

Ήρωες όπως ο Ευαγόρας Παλλικαρίδης, ο Γρηγόρης Αυξεντίου, ο Μάρκος Δράκος και πολλοί άλλοι πολέμησαν με την ψυχή τους και θυσιάστηκαν για την πατρίδα τους. Με την ατσάλινη ελληνική ψυχή τους και το αδούλωτο πνεύμα τους πότισαν με το αίμα τους την Κύπρο και έγιναν αθάνατοι.

**ΕΡΓΑΣΙΕΣ :**

**1.Τι σημαίνουν τα αρχικά Ε.Ο.Κ.Α ;**

……………………………………………………………………………………………………………………………………………………………………

……………………………………………………………………………………………………………………………………………………………………

**2. Γιατί η 1η Απριλίου είναι μια ένδοξη μέρα;**

……………………………………………………………………………………………………………………………………………………………………

……………………………………………………………………………………………………………………………………………………………………

……………………………………………………………………………………………………………………………………………………………………

**3. Γράψε τρία ονόματα Κυπρίων αγωνιστών της Ε.Ο.Κ.Α.**

……………………………………………………………………………………………………………………………………………………………………

……………………………………………………………………………………………………………………………………………………………………

……………………………………………………………………………………………………………………………………………………………………

**4. Οι Κύπριοι αγωνιστές θυσιάστηκαν για την πατρίδα τους, με το αίμα τους πότισαν την Κύπρο και έγιναν αθάνατοι. Τι θέλει να πει;**

……………………………………………………………………………………………………………………………………………………………………

……………………………………………………………………………………………………………………………………………………………………

……………………………………………………………………………………………………………………………………………………………………

……………………………………………………………………………………………………………………………………………………………………

……………………………………………………………………………………………………………………………………………………………………

……………………………………………………………………………………………………………………………………………………………………



 **ΠΗΓΗ: prwtikoudouni.weebly.com**